เรื่องร้องเรียน: แจ้งผู้กระทำผิดขับขี่จักรยานยนต์บนทางเท้า ตั้งแต่คลองราชมนตรีขับตรงมาซอย เพชรเกษม62/1 แม้ว่าทางเทศกิจเมื่อวานนี้ได้มีการนำเอาเหล็กมาวางขวางกั้นไว้แล้วแต่ก็ยังมีผู้ฝ่าฝืนอยู่ดีนั่นเอง แนะนำให้นำเหล็กมาวางกีดขวางไว้ 2 ฝั่งทั้งซ้ายและขวาของซอยเพชรเกษม 62/1
การดำเนินการของเจ้าหน้าที่: จากกรณีนี้การถ่ายรูป ให้เห็นทะเบียนรถด้วย เราจะได้ดำเนินการตามกฎหมายการแจ้งเบาะแส และให้ถูกคัน เพราะรถมาแล้วก็ไป ไม่สามารถเจาะจงคันที่ทำผิดได้และหากผู้ร้องประสงค์จะรับเงินค่าปรับด้วยให้แจ้งในระบบ 4.0
ความเห็นของผู้แจ้ง: ตามที่เทศกิจได้แจ้งว่าให้ถ่ายรูปผู้ฝ่าฝืนขับขี่บนฟุตบาทโดยให้เห็นทะเบียนรถด้วย เพื่อได้รับส่วนแบ่งค่าปรับนั้น ผู้แจ้งไม่มีความประสงค์รับเงินส่วนแบ่งค่าปรับ ขอยกประโยชน์นี้ให้กับทางเขตบางแคและเทศกิจเพื่อนำไปพัฒนาปรับปรุงระบบให้ดียิ่งขึ้น เช่นติดตั้งเครื่องจับ AI เพราะการถ่ายรูปผู้กระทำผิดแบบให้เห็นทะเบียนรถชัดๆนั้น มีความสุ่มเสี่ยงที่จะเกิดการทะเลาะวิวาทหรือการทำร้ายร่างกายได้ ดังนั้นหวังว่าในอนาคตอันใกล้นี้ระบบ AI จะได้ถูกนำมาติดตั้ง และขอรายงานว่าเหล็กแผงกั้นที่นำมาวางหน้าซอยเพชรเกษม 62/1 นั้นได้ถูกเคลื่อนย้ายเป็นที่เรียบร้อยแล้ว ผู้ขับขี่จักรยานยนต์สามารถขับขี่ฝ่าได้เป็นปกติแล้วอยากขอแนะนำว่าแผงเหล็กควรตั้งทั้งสองฝั่งซ้ายขวาของซอย ขอความอนุเคราะห์ช่วยเข้ามาจัดการแผงเหล็กนี้ด้วย กราบขอบพระคุณเป็นอย่างสูงที่เข้ามาช่วยกวดขันดูแลเป็นอย่างดี
พื้นที่: แขวงบางแคเหนือ เขตบางแค กรุงเทพมหานคร